b'\n_START_ARTICLE_\nEmu Klokanovog otoka\n_START_SECTION_\nOpis\n_START_PARAGRAPH_\nNema ba\xc5\xa1 previ\xc5\xa1e detalja o izgledu ove ptice, ve\xc4\x87ina se zna iz ostataka kostiju. Zna se da je bio dosta manji od drugih emua. Mogu\xc4\x87e je da je imao bijela prsa, ali to je isklju\xc4\x8divo stvar naga\xc4\x91anja. Pojavljivao se u velikim jatima. O prehrani i razmno\xc5\xbeavanju ni\xc5\xa1ta nije poznato.\n_START_SECTION_\nPovijest\n_START_PARAGRAPH_\nVrstu je 1802. otkrio Matthew Flinders i izvjestio je da se dosta udoma\xc4\x87ila oko mjesta Nepean Bay. Fran\xc3\xa7ois P\xc3\xa9ron, koji je od 1802. do 1803. zajedno s Baudinovom ekspedicijom posjetio Otok klokana, napisao je da emu s Klokanovog otoka nastanjuje najdublje udubine \xc5\xa1uma, ali posje\xc4\x87uje obalu tijekom poslijepodneva._NEWLINE_Glavni u toj ekspediciji, Nicolas Baudin je s Otoka klokana uzeo tri jedinke emua, pa su se one nalazile u zato\xc4\x8deni\xc5\xa1tvu. Jedna je smje\xc5\xa1tena u botani\xc4\x8dkom vrtu Le Jardin des Plantes, a druge dvije su se \xc4\x8duvale u La Malmaisonu, rezidenciji carice Josephine Bonaparte. Zadnja od njih pre\xc5\xbeivjela je do 1822._NEWLINE_Ovaj emu zadnji put je zabilje\xc5\xbeen 1819. na Otoku klokana, ali je vjerojatno izumro 1827. Po\xc4\x8delo se smatrati da je izumro 1836. 1880. postojala su neka sumnjiva i nepotvr\xc4\x91ena izvje\xc5\xa1\xc4\x87a o njemu._NEWLINE_Prve kosti prona\xc4\x91ene su 1903. na mjestu The Brecknells, pje\xc5\xa1\xc4\x8danom bre\xc5\xbeuljku na zapadnoj strani Cape Gantheaumea. Prvi put ga je opisao Shane A. Parker 1984. prema primjerku s Otoka klokana. Do tada je bilo mnogo rasprava o taksonomiji ove, ali i drugih srodnih ptica, pa se \xc4\x8dak smatralo i da su emu s Klokanovg i emu s Kraljevog otoka ista vrsta._NEWLINE_Emu s Klokanovog otoka uglavnom je poznat samo iz povijesnih promatra\xc4\x8dkih izvje\xc5\xa1taja i kostiju, uklju\xc4\x8duju\xc4\x87i one u Ju\xc5\xbenoaustralijskom muzejuu. Ko\xc5\xbea koja se nalazi u \xc5\xbdenevskom muzeju nekad je identificirana kao ko\xc5\xbea ove ptice, ali mogu\xc4\x87e je i da je to ko\xc5\xbea mladog kopnenog emua._NEWLINE_Izumiranje vrste pripisano je lovu i nestajanju stani\xc5\xa1ta zbog izazivanja po\xc5\xbeara da bi se stvorilo poljoprivredno zemlji\xc5\xa1te. Nekad bi bio lovljen od strane lovaca i ranih doseljenika, koji su jeli njegovo meso.'